cyanic-selkie/wikianc huggingface dataset:
Վագներ Լավ
Կարիերան Բրազիլիայի հավաքականի կազմում
Վագները հրավիրվել է Բրազիլիայի ազգային հավաքական 2004 թվականին՝ Պերուում ընթացող Ամերիկայի գավաթի խաղարկությանը մասնակցելու նպատակով։ Այդ մրցությունում հավաքականը հաղթանակ է տանում, սակայն Վագները ոչ մի խաղի մասնակցություն չի ունենում։ Երբ որ հավաքականի գլխավոր մարզիչ է նշանակվում Կառլոս Դունգան՝ Վագները և ԲԿՄԱ-ում նրա խաղընկերներ Դանիել Կառվալյուն և Դուդու Սեարենսեն հրավիրվում են հավաքական։ Հավաքականի կազմում անցկացրած իր չորրորդ՝ Ուելսի հավաքականի դեմ ընկերական խաղում Վագները հեղինակում է իր առաջին գոլը։ Դրանից հետո Վագները հրավիրվում է հավաքական 2007 թվականի մրցաշրջանի ժամանակ. այդ մրցաշրջանը նա շատ հաջող էր սկսել ԲԿՄԱ-ի կազմում և հրավիրվելով հավաքական նա բաց չթողնելով որևէ խաղ մասնակցում է 2007 թվական Ամերիկայի գավաթի խաղարկությանը, սակայն նրան հաջողվում է ընդամենը մեկ գոլի հեղինակ դառնալ այդ շրջանում։ 2007 թվականի հուլիսի 15-ին Վագները մասնակցում է վերընշյալ գավաթի խաղարկության եզրափակչին, որի ժամանակ դառնում է գոլային փոխանցման հեղինակ, իսկ հավաքականը 3-0 հաշվով հաղթանակ է տանում ընդդեմ՝ Արգենտինայի ազգային հավաքականի։
Ակումբային
ԲԿՄԱ
«Շանդուն Լունեն»
«Կորինտիանս»
Միջազգային
Բրազիլիայի հավաքական
Ընտանեկան դրություն
Վագները առաջին կինն է եղել Մարտինիան. նրանք ունեն երկու երեխա՝ Էնցոն և Լովինոն։ 2013 թվականի դեկտեմբերին Վագները ամուսնանում է Լուսիլենի հետ, ում հետ նշանված էր 2011 թվականից ։
Միջազգային
Ըստ 2009 թվականի ապրիլի 1-ի
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Բրազիլիայի հավաքականի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Հին Արևելք
Կատեգորիա:Հին Արևելք
Վահրամ Ասատուրյան
Վահրամ Ասատուրյան (Ասատուր Ասատուրյան), (1876, Կոստանդնուպոլիս, Օսմանյան կայսրություն - ?), հայ բժիշկ։
Կենսագրություն
Վահրամ Ասատուրյանը ծնվել է 1876 թվականի Կոստանդնուպոլսի Բեյքոզ թաղամասում։ 1905 թվականին ավարտել է դեղագործական կրթությունը և դեղագործ աշխատել։ Ապրել է Կոստանդնուպոլսի Կետիկ փաշա թաղամասում։ 1909-1913 թվականներին Կոստանդնուպոլսի նրա Կեդրոնական դեղատանը եղել է նաև բժշկի ընդունարան, որտեղ աշխատել է բժիշկ Հակոբը։ Եղել է հանրային գործիչ։ 1915 թվականի ապրիլի 11 (24)-ին ոստիկանությունը նրան ձերբակալել է և բանտարկել Կոստանդնուպոլսի կենտրոնական՝ բանտում, որտեղից աքսորվել է Չանղըրը՝ հայ մտավորականների խմբի հետ։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Չանղըրըի բանտից բազում տանջանքներ կրելով ինչ-ինչ հանգամանքներում տեղափոխվել է Մեսքենեի աքսորավայրը։
Մեսքենեում և Հալեպում բժշկի օգնականի կարգավիճակով անցել է զինվորական ծառայության՝ ենթասպայի աստիճանով և այդպիսով փրկվել սպանվելուց։ Զինվորական ծառայության ընթացքում բժշկական օգնություն է ցուցաբերել այդտեղով անցնող բազմաթիվ տարագիր հայ գաղթականների։ Եղեռնից հետո վերապրել է։ 1918 թվականին Կոստանդնուպոլսի Կետիկ փաշա թաղամասում բացել է սեփական դեղատուն։ 1926-1927 թվականներին եղել է սբ. Փրկիչ ազգային հիվանդանոցի ղեկավարների կազմում։
Գրականություն
Կատեգորիա:Հայ բժիշկներ Կատեգորիա:1876 ծնունդներ Կատեգորիա:Կոստանդնուպոլիս քաղաքում ծնվածներ
Հագենբյուխախ
Հագենբյուխախ  (Hagenbüchach), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1390 մարդ (2010 թվականի դեկտեմբերի 31-ի տվյալներով) ։ Տարածքը 11,50 կմ² է։ Պաշտոնական կոդը՝ 09 5 75 129 ։
Արտաքին հղումներ
Կատեգորիա:Գերմանիայի բնակավայրեր
Լը Պլանտե
INSEE կոդը՝ 01299։
Կլիմա
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը ։
Տնտեսություն
2010 թվականի մարդահամարի արդյունքներով 370 մարդ աշխատունակ է (15-64 տարեկան), 267 մարդ տնտեսապես ակտիվ էին, 103 մարդ աշխատունակ էին։ 267 աշխատունակ մարդկանցից աշխատում էին միայն 248-ը (133 տղամարդ, 115 կին), գործազուրկ էին 13 մարդ (8 տղամարդ, 11 կին)։ 103 չաշխատող մարդկանցից 45-ը աշակերտներ և ուսանողներ էին, 23-ը ոչ աշխատունակ այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Փողային նվագախումբ
Փողային նվագախումբ, նվագախումբ, որի կազմում կան փողային (փայտյա և պղնձյա կամ միայն պղնձյա) և հարվածային նվագարաններ։ Որպես կայուն կատարողական միավորում ձեավորվել է XVII դարում եվրոպական երկրներում։ Փողային նվագախումբի գործիքային կազմն աստիճանաբար կատարելագործվել է։ ժամանակակից փողային նվագախումբերը լինում են փոքր (20), միջին (30) և մեծ (42-56 և ավելի կատարողներ) կազմերի։ Մեծ փողային նվագախումբում ընդգրկվում են ֆլեյտաներ, հոբոյներ (ներառյալ ալտային), կլառնետներ (փոքր, ալտային և բաս-կլառնետ), սաքսոֆոններ (սոպրանոներ, ալտեր, տենորներ, բարիտոններ), ֆագոտներ (ներառյալ կոնտրֆագոտ), վալդհոռններ, փողեր, տրոմբոններ, կոռնետներ, ալտեր, տենորներ, բարիտոններ, բասեր (պղնձյա տուբաներ և աղեղնավոր կոնտրաբասեր) և հարվածային նվագարաններ։
Կատեգորիա:Երաժշտական խմբեր
Կադելբոսկո դի Սոպրա
Կադելբոսկո դի Սոպրա (Cadelbosco di Sopra), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 10.600 մարդ։ Բնակչության միջին խտությունը՝ 240 մարդ/կմ²։ Զբաղեցնում է 44 կմ² տարածք։ Փոստային ինդեքս՝ 42023։ Հեռախոսային կոդը՝ (+39) 0522։
Կոմունայի հովանավորն է Հռոմի պապ Սուրբ Կելեստինոսը։ Տոնը նշվում է ապրիլի 6-ին։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Վադլենկուր (Արդենների գավառ)
Բնակչությունը 2008 թվականի դրությամբ կազմում է 536 մարդ, բնակչության խտությունը` 127.01 մարդ/կմ²։ Բնակավայրը զբաղեցնում է 4.22 կմ² տարածք։
Աշխարհագրություն
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 19 կմ հարավ-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 349 աշխատունակ (15-64 տարեկան) բնակիչ, որոնցից ակտիվ էին 253-ը, իսկ ոչ ակտիվները` 96։ Ակտիվության ցուցանիշը կազմում է 72,5 %։ 253 աշխատունակ մարդկանցից աշխատել է 216 անձ (116 տղամարդ և 100 կին)։ Գործազուրկ են եղել 37 անձ (19 տղամարդ և 18 կին)։ 96 անաշխատունակներից 31-ը եղել են աշակերտներ կամ ուսանողներ, 32-ը` թոշակառուներ, իսկ 33-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ավստրիայի խորհրդարանական ընտրություններ, 2017
Ավստրիայում Ազգային ժողովի 26-րդ ընտրությունները արտահերթ ընտրություններ էին, որոնք կայացան 2017 թվականի հոկտեմբերի 15-ին։
Ազգային ժողովի գործող կազմ
Ավստրիայի ազգային ժողովի 25-րդ նստաշրջանում ներկայացված կուսակցություններն են՝ Կուսակցական ցուցակներ, որոնք չեն ներկայացված Ազգային ժողովում՝
Նախաբան
«ÖVP» պահպանողական կուսակցության առաջնորդ Ռեյնհոլդ Միտելեյները մայիսի 10-ին հրաժարական է տալիս ։ Մայիսի 14-ին արտաքին գործերի և եվրոինտեգրացիայի նախարար Սեբաստիան Կուրցը միաձայն ընտրվում է ÖVP կուսակցության նոր առաջնորդ։ Կուրցը հայտարարեց ընտրություններին մասնակցելու նոր անկախ ցուցակ, որը կոչվեց «Սեբաստիան Կուրցի ցուցակ - Նոր ժողովրդական կուսակցություն»։ Ցուցակը պետք է բաց լինի նաև այն անձանց համար, ովքեր չեն հանդիսանում ÖVP կուսակցության կամ այլ շահագրգռված կուսակցությունների անդամ ։ Մայիսի 18-ին «Կանաչների կուսակցության» առաջնորդ Եվա Գլավիշնիկը իր բոլոր պաշտոններից հրաժարական տվեց՝ պայմանավորելով ընտանեկան և առողջական խնդիրներով, ինչպես նաև վերջին ամիսներին քաղաքական ճնշման հետևանքով կուսակցությունից հեռացվելով և նախկին ոչ բնականոն նախընտրական գործընթացով ։ Մայիսի 19-ին Կանաչների կուսակցության հանձնաժողովը ընտրում է Տիրոլի կուսակցության ներկա առաջնորդ Ինգրիդ Ֆելիպեյին որպես կուսակցության ղեկավար։ Սակայն կուսակցությունից Եվրախորհրդարանի պատգամավորության 2017 թվականի թեկնածու է ընտրվում Ուլրիկե Լունաչեկը ։
Հունիսի 14-ին SPÖ կուսակցության ղեկավարությունը հայտարարեց, որ նա որոշակի պայմաններով հանում է ծայրահեղ աջ FLÖ քաղաքական ուժի հետ կոալիցիա կազմելու 30-ամյա արգելքը։ Կուսակցության «արժեքների» ցուցիչը ներառում էր պահանջների շարք, որոնք պետք է կատարեր կոալիցիայի ցանկացած գործընկեր՝ ներառյալ եվրոպամետ քաղաքականությունը, ամսական 150 եվրո նվազագույն աշխատավարձի վճարման պարտավորությունը, սեռերի հավասարությունը և մարդու իրավունքների պաշտպանությունը ։
Հունիսի 27-ին Ստրոնախի խումբը հայտարարեց, որ նրանք ընտրություններին չեն մասնակցի այն պատճառով, որ նրա հիմնադիր Ֆրանկ Ստրոնախը որոշել է դադարեցնել ֆինանսական վճարները կուսակցությանը և հայտարարել կուսակցությունը լքելու իր մտադրության մասին
Հուլիսի 8-ին Ավստրիայի 2016 թվականի նախագահական ընտրությունների անհայտ թեկնածու Իրմհարդ Գրիսսը միացավ Էլեկտորալ NEOS - Նոր Ավստրիա և Ազատական ֆորում միությանը։ Չնայած նա չէր էլ եղել կուսակցական և չէր մասնակցել քննարկումներին NEOS-ի ցուցակում զբաղեցրեց երկրորդ հորիզոնականը կուսակցության առաջնորդ Մատիաս Ստրոլիից հետո։ Այդ քայլը Վիննայում կուսակցական ժողովում լայն շրջանակի կողմից հավանության արժանացավ .:
Հուլիսի 14-ին FPÖ կուսակցության նախկին առաջնորդ Կառլ Շնելը Զալցբուրգում հայտարարեց, որ ընտրություններին կմասնակցեի «Ազատ Ավստրիա - Շնելի ցուցակով»։ Շնելն արդեն ուներ ազգային ժողովի երեք պատգամավորների աջակցությունը և պարտավոր չէր գրանցման համար ներկայացնել 2600 ստորագրություն։
Հուլիսի 17-ին Կանաչների կուսակցության նախկին պատգամավոր և հիմնադիր անդամ Պիտեր Պիլցը որոշեց լքել ազգային ժողովը։ Հուլիսի 25-ին Կանաչների կուսակցության պատգամավորների մեծամասնությունը համաձայնեցին, որպեսզի ընտրությանը մասնակցեն նոր ցուցակով։ Հուլիսի 25-ին Պիլցը ներկայացրեց իր նոր ցուցակը լրագրողական հարց ու պատասխանի ժամանակ։ Նա արդեն ուներ ազգային ժողովի 4 պատգամավորների աջակցություն և կարիք չուներ գրանցման համար ներկայացնել 2600 ստորագրություն։
Օգոստոսի 14-ին հանրահայտ ավստրիական հումորիստ Ռոլանդ Դյուրինգերը հայտարարեց, որ իր հակաքաղաքական երգիծական «Ձայների իմ հաշվարկ» (G!LT) ցուցակը հավաքել է ավելի քան 2600 ստորագրություն և կհայտնվի ընտրական թերթոնում։
Օգոստոսի 16-ին Կոմունիստական կուսակցության և Երիտասարդ կանաչների միջև ստեղծված KPÖ պլյուս ընտրական դաշինքը հայտարարեց այն մասին, որ նրանք հավաքել են ավելի քան 2600 ստորագրություն և կլինեն ընտրական թերթիկում։ Նրանց՝ Կանաչների կուսակցությունից հեռանալուց հետո մայիսին պատանի կանաչները միացան Կոմունիստական կուսակցությանը ։
Ընտրական համակարգ
Ավստրիայի ազգային ժողովի 183 անդամների ընտրությունը կատարվում է համամասնական ընտրական համակարգով 9 բազմամանդատ ընտրական շրջաններում, որոնց սահմանները համապատասխանում են երկրի 9 նահանգներին։ Ազգային ժողովում տեղերը բաշխվում են դը Հեյրի ընտրական մեթոդով, 4 տոկոս ընտրական շեմի կիրառմամբ։ Ընտրողները կարող են տալ 3 ձայն ներկայացված թեկնածուների համար դաշնային, պետական և տեղական մակարդակով։ Թեկնածուի համար ցուցակի առաջադրման շեմը կազմում է դաշնային մակարդակի կուսակցական արդյունքի 7 տոկոսը, պետական մակարդակի 10 տոկոսը և տեղական մակարդակի 14 տոկոսը ։
Ծանոթագրություններ
Կատեգորիա:Ավստրիայի ազգային ժողովի ընտրություններ Կատեգորիա:Ավստրիայի ընտրություններ
Ռոում Ֆլին
Ռոում Թրումեյն Ֆլին (Rome Trumain Flynn, ), ամերիկացի դերասան, մոդել և երաժիշտ։ Նա հայտնի է դարձել CBS-ի «Համարձակ և գեղեցիկ» դրամայում Զենդե Ֆորեսթեր Դոմինգեզի դերը կերտելուց հետո, որի համար արժանացել է Daytime Emmy Award մրցանակին «Լավագույն երիտասարդ դերասան դրամա սերիալում» անվանակարգում ։ Նա նաև պատկերում է իրավաբան ուսանող Գաբրիել Մեդոքսին ABC-ի «Ինչպես խուսափել սպանության համար պատժից» դրամայում ։
Կարիերա
Ֆլինը կարողացել է հայտնվել քասթինգի տնօրենների տեսադաշտում՝ ստեղծելով իր սոցիալական ցանցերը։ 2014 թվականի գարնանը Ֆլինն ընդգրկվել է 2020 թվականի «Դրամլայն» ֆիլմի սիքվելի՝ «Դրամլայն։ Նոր բիթ» հեռուստաֆիլմի դերասանական կազմում ։ Դերասանը նկարահանումների էր մասնակցում, երբ ծնվել է նրա դուստրը ։
2015 թվականի մայիսին Ֆլինը միացել է CBS-ի «Համարձակ և գեղեցիկ» օճառային դերասանական կազմին Զենդեի դերում ։ 2016 թվականի նոյեմբերին նա հայտարարել է, որ Չայնա Էն Մաքքլեյնի հետ միասին նկարահանվել է Գրեթչեն ՄաքՆիլի «TEN» վեպի էկրանավորմանը ։
2017 թվականին Ֆլինը դրվագային դերերով հանդես է եկել CBS-ի «Ծովային ոստիկանություն։ Նոր Օռլեան» և «ՄաքԳայվեր» քրեական դրամա հեռուստասերիալներում ։ Ավելի ուշ նա միացել է նաև OWN-ի «Ունեևորները և չունևորները» հեռուստասերիալի դերասանական խմբին ։ 2017 թվականի օգոստոսի 17-ին Ֆլինը հայտարարել է իր սոցիալական ցանցերում, որ որոշել է լքել «Համարձակ և գեղեցիկ» նախագիծը երկու տարի նկարահանվելուց հետո ։
2018 թվականին՝ ABC-ի «Ինչպես խուսափել սպանության համար պատժից» դրամա հեռուստասերիալի չորրորդ եթերաշրջանում Գեբրիել Մեդոքսի դերում նկարահանվելուց հետո, Ֆլինի մասնակցությունը հաստատվել է նաև հինգերորդ եթերաշրջանում ։ Սերիալում Մեդոքսը ուսանող է պրոֆեսոր Անալիզ Քիթինգի դասարանում, որին պատկերել է Վիոլա Դևիսը։
Անձնական կյանք
Ֆլինը Քիմիկո անունով դուստր ունի, որը ծնվել է 2014 թվականի դեկտեմբերի 12-ին։ 2015 թվականին Քիմիկոն Ֆլինի հետ միասին մասնակցել է «CBS Soaps In Depth» սուրբծննդյան թեմայով ֆոտոսեսիային ։
Արտաքին հղումներ
Կատեգորիա:Դերասաններ այբբենական կարգով Կատեգորիա:Մոդելներ այբբենական կարգով Կատեգորիա:Ամերիկացի դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի մոդելներ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի երաժիշտներ
Շուվալովի-Գոլիցինների քաղաքային դաստակերտ
Շուվալովի-Գոլիցինների քաղաքային դաստակերտ (Городская усадьба Шувалова-Голицыных), շենք-տեսարժանիք Մոսկվայում (Ռուսաստան)։
Պատմություն
1780 թվականին պետական գործիչ, գեներալ-ադյուտանտ, Մոսկվայի համալսարանի և Գեղարվեստների ակադեմիայի հիմնադիր Իվան Իվանովիչ Շուվալովի նախաձեռնությամբ հիմնվել է քաղաքային դաստակերտի հիմնական շենքը։ Շուվալովը եղել է կայսրուհի Ելիզավետա Պետրովնայի արքունիքի ֆավորիտը։ Եկատերինա II-ի գահ բարձրանալուց հետո նա լքել է տարածքը։ 1780-ական թվականներին վերադարձել է և սկսել ապրել Մոսկվայում։ Ավելի ուշ Իվան Շուվալովը գնել է տնատիրությունը և շենքի հատակագիծը ստեղծած ճարտարապետի նախագծով կառուցել հիմնական շենքը։ Սակայն Իվան Շուվալովը չի բնակվել դաստակերտում։ Շինարարության ավարտից հետո նա վերադարձել է Սանկտ Պետերբուրգ՝ ավագ սենեկապետի պաշտոնում և մահացել 1797 թվականին։ Վերջում կալվածքը թողել է ՄՊՀ-ի հոգաբարձու Ֆեոդոր Նիկոլաևիչ Գոլիցինին, որը առաջին տիրոջ քրոջ որդին էր։ Մինչև 1917 թվականը տարածքի սեփականատեր հանդիսացած ընտանիքն անվանել են «Գոլիցիններ Պոկրովկայից» ։
1812 թվականին դաստակերտը չի տուժել հրդեհից, այստեղ բնակվել է Նապոլեոնի մարշալներից մեկը։ 1880 թվականին կողաշենքերը վարձակալության են տրվել «Զինգեր» կարի մեքենաներ արտադրող ամերիկյան ընկերությանը, որն այստեղ տեղակայել է իր գրասենյակները։ 1887 թվականին Գոլիցինները վերակառուցել են տան առաջին հարկը խանութների համար, իսկ երկրորդը հատկացրել են Լ. Ն. Վալիցկայայի վարժարանին։ 1914 թվականին ճարտարապետ Ֆ. Լ. Կոնտրիմայի նախագծով կողաշենքերից մեկը դարձել է եկամտաբեր տուն։ 1917 թվականին Գոլիցիններին զրկել են իրենց դաստակերտից ։
Ճարտարապետություն
Նախնական ճարտարապետն անհայտ է, ըստ որոշ տեղեկությունների՝ իտալացի է։ Կառուցված է վաղ կլասիցիզմի ոճով։ Փողոցի կողմից սա երկհարկանի առանձնատուն է, իսկ կենտրոնում՝ ռոտոնդա։ Բակի կողմից նայելիս դա վերին կիսահարկերով և կիսահարկերով համադրված քառահարկ առանձնատուն է։ Բակային տարածությունում տեղակայված են եղել շտեմարանը, ախոռները, լայնարձակ պարտեզը, մարագները և երեք քարե կողաշենքերը։ Շենքի ներսում վեր էր խոյանում շքասանդուղքը, որը տանում էր դեպի սրահաշար, որում գտնվում էին քանդակագործության և նկարչության վարպետների աշխատանքները, այդ թվում՝ Պետրոս I-ի, Ելիզավետա Պետրովնայի, Եկատերինա II-ի դիմանկարները ։
Հայտնի մարդիկ
Գլխավոր տանը ծնվել և ապրել է իշխան Վլադիմիր Միխայլովիչ Գոլիցինը, որը հետագայում դարձել է Մոսկվայի քաղաքացիական նահանգապետ և քաղաքագլուխ։ Նաև այստեղ ապրել է Սերգեյ Միխայլովիչ Գոլիցինը, որը հայտնի է դարձել «Ողջ մնացածի նոթեր» ստեղծագործությամբ ։
Գնահատականներ
Շուվալովի-Գոլիցինների քաղաքային դաստակերտն ընդգրկված է անվանի ճարտարապետ Մատվեյ Կազակովի մասնավոր շինությունների ալբոմում ։
Ծանոթագրություններ
Կատեգորիա:Մոսկվայի շենքեր և կառույցներ
Կոնսուելո Վելասկես
Կոնսուելո Վելասկես (Consuelo Velázquez, Կոնսուելո Վելասկես Թորես, օգոստոսի 21, 1916, Սիուդադ Գուսման, Մեքսիկա - հունվարի 22, 2005, Մեխիկո, Մեքսիկա), մեքսիկացի դաշնակահարուհի, կոմպոզիտոր և երգահան։
Կենսագրություն
Կոնսուելո Վելասկեսը ծնվել է Մեքսիկայի Սյուդադ Գուսման քաղաքում։ Հետագայում նրանց ընտանիքը տեղափոխվել է Գվադալախարա, որտեղ անցել է նրա մանկությունն ու պատանեկությունը։ Ծնողների վաղաժամ մահից հետո, նրա դաստիարակությամբ զբաղվել են մորաքույրն ու մորեղբայրները։ Մանկությունից նրա կիրքը երաժշտությունն էր։ Նրան դասավանդել է մեքսիկացի հայտնի դաշնակահար և կոմպոզիտոր Ռամոն Սերատոսը։ Կոնսուելոն շատ վաղ է սովորել դաշնամուր նվագել, հնարում էր երգեր, իսկ լսած երաժշտությունը կարողանում էր մեկնաբանել յուրովի։ Հետագայում տեղափոխվել է Մեխիկո, որտեղ Սերատոսը նշանակվել է երաժշտական դպրոցի տնօրեն, իսկ Կոնսուելոն ավարտել է այդ նույն դպրոցը։ 15 տարեկանում նա արդեն դաշնամուրի դասատու էր։ Նրա առաջին կոմպոզիցիաները ծնվել էին իմպրովիզացիաներից, սակայն ամեն դեպքում նա դարձավ հայտնի կոմպոզիտոր։
Կոնսուելո Վելասկեսը ճանաչում է ստացել «Amar y vivir» («Սիրել և ապրել»), «Cachito» («Կաչիտո»), «Que seas feliz» («Երջանիկ լինես») և այլ երգերով, սակայն իրականում նա հանրահայտ դարձավ «Bésame mucho» («Համբուրիր ինձ շատ») երգով։ Այդ երգը նա գրել էր 1940-ական թվականների սկզբին՝ իսպանացի հայտնի կոմպոզիտոր Էնրիկե Գրանադոսի «Goyescas» օպերայի արիան լսելով և ոգեշնչվելով դրանից։ 1944 թվականին «Besame mucho»-ն առաջին մեքսիկական երգն էր, որ հաղթեց հիթ-շքերթը Նյու-Յորքում։ Հատկապես այն մեծ տարածում գտավ ամերիկյան ջազի վարպետ Ջիմմի Դորսիի և նրա նվագախմբի կատարումից հետո։ Երգը հանրահայտ էր ԱՄՆ-ում, Եվրոպայում, Ասիայում և Լատինական Ամերիկայում։
Կոնսուելո Վելասկեսը մահացել է 2005 թվականի հունվարի 22-ին՝ սրտի հետ կապված բարդացումներից, որոնք առաջացել էին այն բանից հետո, երբ 2004 թվականին նա վայր էր ընկել և կոտրել կողոսկրերը։ Նույն թվականին նրա տան պատին, որտեղ ծնվել էր Կոնսուելոն, փակցվել է հուշատախտակ։
Ծանոթագրություններ
Կատեգորիա:Մեքսիկացի կոմպոզիտորներ Կատեգորիա:Մեքսիկացի դաշնակահարներ
Դիրակ (Շարանտի գավառ)
Բնակչությունը 2008 թվականի դրությամբ կազմում է 1473 մարդ, բնակչության խտությունը` 50.29 մարդ/կմ²։ Բնակավայրը զբաղեցնում է 29.29 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 987 աշխատունակ (15-64 տարեկան) բնակիչ, որոնցից ակտիվ էին 750-ը, իսկ ոչ ակտիվները` 237։ Ակտիվության ցուցանիշը կազմում է 76,0 %։ 750 աշխատունակ մարդկանցից աշխատել է 696 անձ (373 տղամարդ և 323 կին)։ Գործազուրկ են եղել 54 անձ (23 տղամարդ և 31 կին)։ 237 անաշխատունակներից 68-ը եղել են աշակերտներ կամ ուսանողներ, 110-ը` թոշակառուներ, իսկ 59-ը չեն աշխատել տարբեր պատճառներով ։
Վիկտոր Կատվալյան (պրոֆեսոր)
Վիկտոր Լիպարիտի Կատվալյան, ԲՈՀ-ի դոցենտ, ԳՊՀ պրոֆեսոր, բանասիրական գիտությունների դոկտոր։
Դիրակ (Շարանտի գավառ)
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վիկտոր Կատվալյան (պրոֆեսոր)
Կենսագրություն
1979-1984 թվականներին սովորել է Երևանի պետական համալսարանի բանասիրական ֆակուլտետում։ 1984-1987 թվականներին եղել է ՀՀ ԳԱԱ Հրաչյա Աճառյանի անվան լեզվի ինստիտուտի ասպիրանտ։ Թեկնածուական թեզի թեման է եղել «Հնչյունների համակցական փոփոխությունները ժամանակակից հայոց լեզվում»։ 1987-1993 թվականներին եղել է ՀՀ ԳԱԱ Հր. Աճառյանի անվան լեզվի ինստիտուտի կրտսեր գիտաշխատող։ 1993-1998 թվականներին դասավանդել է Գավառի պետական համալսարանում։ 1998-2004 թվականներին եղել է նույն համալսարանի Հումանիտար մասնագիտությունների ֆակուլտետի դեկան, 2004 թվականից՝ բանասիրական ֆակուլտետի դեկան։ 2012 թվականից ղեկավարում է ՀՀ ԳԱԱ լեզվի ինստիտուտը։ 2016 թվականին պաշտպանել է դոկտորական ատենախոսություն «Բայազետի բարբառը և նրա լեզվական առնչությունները շրջակա բարբառների հետ» թեմայով, ստացել բանասիրական գիտությունների դոկտորի գիտական աստիճան։
Շուրջ 50 գիտական հոդվածների և 8 աշխատությունների հեղինակ է ։
ԲՈՀ-ի դոցենտ և ԳՊՀ պրոֆեսոր է։
Ամուսնացած է, ունի մեկ դուստր և մեկ որդի։
Ալլահկուրշահ
Ալլահկուրշահ, գյուղ Ելիզավետպոլի նահանգի Կարյագինոյի գավառում։ Գտնվում էր Հագարի գետի ձախ ափին։ Գյուղից հարավ ընկած է Մաֆրուզլու գետը։ Գյուղը հարուստ է այգիներով և շրջապատված է լեռներով ։
Ծանոթագրություններ
Կատեգորիա:Արևելյան Հայաստանի գյուղեր
Օ. Տոլոկոննիկովայի տուն
'''Օ. Ս. Տոլոկոննիկովայի տուն''' (Дом О. С. Толоконниковой), ճարտարապետության հուշարձան, որը գտնվում է Մոսկվայում (Ռուսաստան)։
Պատմություն
Շենքը կառուցվել է XVIII դարի վերջին - XIX դարի սկզբին ։
Առաջին վերակառուցմանը շինությունը ենթարկվել է 1840-ական թվականներին, որի ընթացքում հայտնվել է անկյունային մուտքը, որը պահպանվանել է բավական երկար ժամանակ, բակում կառուցվել են նոր ծառայողական շինություններ, փոխվել է պատուհանների ձևավորումը։ Շենքի ներքին հարդարումը նույնպես բազմիցս փոփոխվել է ։
1852 թվականին շենքը դարձել է մոսկվացի վաճառական Գրիգորի Կիրիլովիչ Սոլովյովի սեփականությունը։ Ճարտարապետական կառույցի հաջորդ տերը դարձել է ոմն Սալովը, որը 1889 թվականին իր գույքը ժառանգել է Սուրբ Հարության եկեղեցուն, որը գտնվում էր Մոնետչիկովսկի նրբանցքում։ Եկեղեցին եղել է առանձնատան օրինական սեփականատերը մինչև Հոկտեմբերյան հեղափոխությունը ։
Հետհեղափոխական տարիներին թմբուկի կիսաշրջանաձև պատուհանը ձեռք է բերել ուղղանկյուն ձև։ Ներկայումս շենքն ունի կորնթոսյան օրդերի սյուներ, որմնասյուներ կողային ճակատներին և մուտք շինության հետնամասից։ Ավելացել է առանձնատան բարձրությունը, փոխվել են պատուհանների երեսկալները ։
Օ. Ս. Տոլոկոննիկովայի տունը մշակութային ժառանգության դաշնային նշանակության օբյեկտ է (գրանցման համար՝ 7735979000) ։
Աղամիրզյան (բժիշկ)
Աղամիրզյան, գրվել է նաև Աղամիրզով։ 1918 թ. աշխատել է Բաքվում կամ Ելի­զա­վետ­պո­լում (Գանձակ)։ Եղել է շատ ճանաչված և հարգված բժիշկ։ Բուժել է հիմնականում թաթարներին (ադրբեջանցիներին)։ 1918 թ. սեպտեմբերին Բաքվում (Գանձակում) ինքը և ընտանիքի անդամները ի թիվս 40 հայ մտավորականների և 2000 այլ հայերի սպանվել են պարագլուխ Ջավանշիրի ղեկավարությամբ՝ թուրք մուսաֆաթականների կազմակերպած հայկական կոտորածի ժամանակ։ Նրա մասին. Հայերի կոտորածները Բաքվի և Ելիզավետպոլի նահանգներում, 1918-1920 թթ. :
Ծանոթագրություններ
Կատեգորիա:Հայ բժիշկներ
Ալլահվերդի
Ալլահվերդի, գյուղ Արևելյան Հայաստանում, Ելիզավետպոլի նահանգի Ջևանշիրի գավառում։ Գտնվում է Մռավ լեռան հարավային մասում։
Նախկինում պատկանել է Արցախի Ծարի շրջանին ։
Ծանոթագրություններ
Կատեգորիա:Արևելյան Հայաստանի գյուղեր
Զրոյական հանդուրժողականություն
Զրոյական հանդուրժողականություն իրավապահ մարմինների կողմնակալ մարտավարություն, պոտենցիալ քրեական խմբերի մասնակիցների պատժի ձև, ինչը ենթադրում է օրենքով սահմանված կարգով սահմանափակումների և տույժերի առավելագույն հնարավոր կիրառումը նույնիսկ փոքր հանցագործությունների կամ զանցանքների դեպքում ։ Սա կիրառվում է անցանկալի վարքը, իրավախախտումը վերացնելու, կանխելու նպատակով ։ Զրոյական հանդուրժողականության քաղաքականությունը իշխանական մարմիններին արգելում է ըստ հայեցողություն փոխել պատիժները, նրանք պարտավոր են կիրառել նախապես որոշված պատիժը, անկախ անհատական մեղքից և մեղմացուցիչ հանգամանքներից։
Ստուգաբանություն
Համաձայն Համացանցի ստուգաբանական բառարանի, «զրոյական հանդուրժողականություն» եզրի առաջին գրանցված օգտագործումը եղել է 1972 թվականին։ Նախապես այն օգտագործվել է ԱՄՆ քաղաքական լեզվում ։ Ավելի վաղ «զրոյական հանդուրժողականություն» եզրը օգտագործվել է 1960-ականների կեսին, կապված հեպտաքլոր թունաքիմիկատի հետ։ Միազյալ Նահանգների Պարենի և դեղորայքի վարչությունը 1963 թվականին «Հանրամատչելի մեխանիկա» ամսագրում գրել է, որ հեպտաքլորը առավել թունավոր է, և նրան հայտարարվում է զրոյական հանդուրժողականություն, որը նշանակում է, թե նրա չնչին քանակն իսկ պետք է բացառվի սննդում ։
Արտաքին հղումներ
Կատեգորիա:Քրեական իրավունք Կատեգորիա:Հանցագործության կանխում Կատեգորիա:Քրեաբանություն
Ազոներկանյութեր
Ազոներկանյութեր, մոլեկուլում մեկ կամ մի քանի ազոխումբ (-N=N-) պարունակող օրգանական ներկեր՝ ազոմիացություններ։ Լինում են ամենատարբեր գույների և երանգների (դեղին, կարմիր, կապույտ, սև և այլն)։ Գույնը, լուծելիությունը և գործվածքաթելերի հետ փոխազդելու բնույթը կախված են նրանց մոլեկուլի կառուցվածքից։ Ազոներկանյութերը՝ թթվային, հիմնային, ուղղակի, արծնիչային, պիգմենտներ, լաքեր են։ Ստացվում են դիազոմիացությունների ազոհամակցումով։ էժանության և օգտագործման պարզության պատճառով շատ տարածված են (օրինակ, թթվային նարնջագույնը, խրիզոիդինը, կոնգո կարմիրը, ճարպային նարնջագույնը, մեթիլօրանժը և այլն)։ Կիրառվում են գործվածքաթելեր, կաշի, թուղթ և որոշ պլաստմասսաներ ներկելու համար։
Կատեգորիա:Օրգանական ներկեր Կատեգորիա:Ազոմիացություններ Կատեգորիա:Ներկանյութեր Կատեգորիա:Ազոտային միացություններ Կատեգորիա:Սննդային հավելումներ
Ալլահվերդիխարաբա
Ալլահվերդիխարաբա, գյուղ Արևելյան Հայաստանում, Երևանի նահանգի Սուրմալուի գավառում։ Գտնվում էր Դարաքենդ-Փարչենի ոստիկանական շրջանում՝ Օղրուջա գետի աջ կողմում ։
Ծանոթագրություններ
Կատեգորիա:Արևելյան Հայաստանի գյուղեր
Շանել Իման
Շանել Իման Ռոբինսոն (Chanel Iman Robinson, ), ամերիկացի մոդել, ավելի հայտնի Շանել Իման անունով ։ Հայտնի է որպես Victoria's Secret-ի հերշտակ։
Վաղ տարիներ
Շանել Իմանը ծնվել է 1990 թվականի դեկտեմբերի 1-ին Ջորջիա նահանգի Ատլանտա քաղաքում։ Նրա մայրը ունի կորեական և աֆրոամերիկյան արմատներ, իսկ հայրը՝ աֆրոամերիկացի է ։
Մոդելային
Իմանը սկսել է աշխատել մոդել 13 տարեկան հասակից՝ ստորագրելով պայմանագիր Ford Models մոդելային գործակալության հետ Լոս Անջելեսում։ 2006 թվականին մեկնեց Նյու Յորք՝ մասնակցելու Ford Models-ի «Աշխարհի սուպերմոդելը» մրցույթին և զբաղեցրեց երրորդ հորիզոնականը։ 2007 թվականի փետրվարին հայտնվեց «Teen Vogue» ամսագրի շապիկին, Կարլի Քլոսի և Ալի Մայքլի հետ միասին, նկարահանված Պատրիկ Դեմանշելիեի կողմից։ 2009 թվականի նոյեմբերին նա կրկին հայտնվեց այդ ամսագրի շապիկին՝ այս անգամ Ջորդան Դանի հետ։ Հայտնվել է նաև իտալական «Elle», «i-D», Դուբայի և Ուկրաինայի «Harper's Bazaar», «Lula», կորեական, ամերիկյան և մանկական «Vogue» ամսագրերի շապիկներին։ Աշխատել է Բալենսիագայի, Մաքս Մարայի, Վերսաչեի, Yves Saint Laurent-ի և Ստելա Մակքարթնեի համար։ Նկարահանվել է նաև Allure, Դուբայի, Ամերիկայի և Ուկրաինայի «Harpers Bazaar», «V», «i-D», «Pop», Իտալիայի, Բրիտանիայի և Ինդոնեզիայի «Elle», Իտալիայի «Vanity Fair» և մի շարք այլ միջազգային «Vogue» ամսագրերի էջերում։ Գովազդել է Բոտեգա Վենետայի, GAP-ի, Ռալֆ Լոուրենի, Էքսպրեսի և Դոնա Կարանի հավաքածուները։ Քայլել է 2009, 2010 և 2011 թվականների Victoria's Secret նորաձևության շոուների ժամանակ, իսկ 2010 թվականին դարձել այդ բրենդի հրեշտակ ։
2012 թվականին ներկա գտնվեց Met Gala ցուցահանդեսին, դիզայներ Թոմ Ֆորդի հետ միասին ։ Իմանը Amazon Fashion 2012 թվականի մոդելներից էր։
2010 թվականի սկզբին նա և իր մայրը բացեցին իրենց «The Red Bag» հագուստի բուտիկը Կալիֆորնիայում ։
Ֆիլմ
2015 թվականին նկարահանվեց «Թմրանյութ» ֆիլմում, որի պրեմիերան տեղի ունեցավ Սանդենս կինոփառատոնի ժամանակ։
Հեռուստատեսություն
2007 թվականի հոկտեմբերին Շանել Իմանն ու իր մայրը ներկա էին Թայրա Բենքսի հեռուստաշոուին ։ 2009 թվականի մարտի 21-ին նկարահանվեց MTV-ի «House of Style» հեռուսատահաղորդման համար ։ 2009 թվականի սեպտեմբերի 9-ին նա հանդես եկավ որպես ժյուրի Ամերիկայի հաջորդ թոփ մոդելը հեռուստաշոուի 13-րդ սեզոնի պրեմիերայի ժամանակ։
Տեսահոլովակներ
Հայտնվել է Բեյոնսեի «Yonce» տեսահոլովակում։ Խաղացել է նաև Աշերի «Dive» և The Weeknd-ի «Can't Feel My Face» տեսահոլովակներում։
Անձնական կյանք
2013 թվականի ապրիլ ամսից նա սկսեց ժամադրվել ռեփեր ASAP Rocky-ի հետ ։ 2014 թվականի հոկտեմբերին նրանք դադարեցին իրենց կապերը։ Նրանց բաժանության պատճառը համերգային շրջագայությունների խիտ օրացույցն էր։ Այժմ Իմանը հանդիպում է Լոս Անջելես Լեյքերսի անդամ Ջորդան Քլարկսոնի հետ ։
Արտաքին հղումներ
Կատեգորիա:Մոդելներ այբբենական կարգով Կատեգորիա:Ամերիկացի մոդելներ Կատեգորիա:1990 ծնունդներ Կատեգորիա:Դեկտեմբերի 1 ծնունդներ
Ռեգինա Ղազարյան
Ռեգինա Թադևոսի Ղազարյան, հայ նկարչուհի, ՀԽՍՀ վաստակավոր նկարիչ (1985), Երևանի պատվավոր քաղաքացի (1995), Երկրորդ համաշխարհային պատերազմի մասնակից։
Կենսագրություն
1951 թվականին ավարտել է Երևանի գեղարվեստի ուսումնարանը։ «Հայրենական մեծ պատերազմի» ժամանակ զորակոչվել է բանակ և ծառայել աերոփակոցային 5-րդ գնդում, Կասպից ծովի ափին ։
Ռեգինա Ղազարյանը կարողացել է փրկել 1935-1937 թվականներին Եղիշե Չարենցի ստեղծած աշխատանքները, որոնց թվում՝ «Ռեքվիեմ Կոմիտասին», «Անանուն», «Աշնանային երգեր», «Նավզիկե» և շատ այլ գործեր ։
Ստեղծագործական գործունեություն
Ստեղծագործել է դիմանկարի («Չարենց», 1966, «Կոմիտաս», 1968, «Աննա Ախմատովա», 1981), թեմատիկ պատկերի («Այս հմուտ, հանճարեղ լոռեցին», 1969, «Խեցեգործներ», 1978, «Սպիտակ կռունկներ», 1980, «Խաղաղ տիեզերք», 1983) և բնանկարի («Աշուն», 1962, «Աղավնաձոր», 1965) բնագավառներում։
Ղազարյանի արվեստում մեծ տեղ են գրավում չարենցյան թեման և նրա պոեզիայից ներշնչված գործերը («Ամբոխները խելագարված», 1965, «Ասպետական», 1975, «Չարենցի վերջին ճանապարհը՝ հավերժություն», 1998, Եղիշե Չարենցի տուն-թանգարան, Երևան)։
Ցուցահանդեսներ
Անհատական ցուցահանդեսներ է ունեցել Երևանում (1967, 1987, 1988), Էջմիածնում և Գյումրիում (1967) ։
Ծանոթագրություններ
Կատեգորիա:1915 ծնունդներ Կատեգորիա:Հայ նկարչուհիներ Կատեգորիա:Ապրիլի 17 ծնունդներ Կատեգորիա:Երևան քաղաքում ծնվածներ Կատեգորիա:1999 մահեր Կատեգորիա:Նոյեմբերի 6 մահեր Կատեգորիա:Երևան քաղաքում մահացածներ Կատեգորիա:Երևանի պատվավոր քաղաքացիներ Կատեգորիա:20-րդ դարի հայ նկարիչներ Կատեգորիա:20-րդ դարի նկարչուհիներ Կատեգորիա:Հայրենական մեծ պատերազմի մասնակիցներ Կատեգորիա:ՀԽՍՀ վաստակավոր նկարիչներ
Windows Error Reporting
Windows-ի սխալների գրանցման ծառայություն (Windows Error Reporting - WER), ներկայիս Windows օպերացիոն համակարգի ծառայություն, որը նախատեսված է Microsoft-ին սխալների մասին հայտնելու համար։ Օգտագործումը սկսվել է Windows XP և Windows Mobile 5 և 6 տարբերակներից։ Չի կարելի այն շփոթել Dr. Watson-ի հետ։
Եթե ծրագրում հայտնում է ինչ որ խնդիր, սխալների գրանցվամ ծառայությունը հավաքում է տարատեսակ տեղեկություններ համակարգի և ծրագրի մասին և հետո ինտերնետի միջոցով ուղարկում է Microsoft-ին։
WER աշխատում է ինչպես ծառայություն և այն հնարավոր է անջատել անդմինիստրատորի կողմից ։
Windows XP
Առաջին անգամ ծառայությունը իրականացվել է Windows XP օպերացիոն համակարգում։ WER-ի զեկույցների ցանկը կարելի է դիտել շնորհիվ msinfo32 հարմարանքի ։
Windows Vista
Հաջորդ օպերացիոն համակարգի հետ միասին թողարկվեց նոր տարբերակը, որը հագեցված API-ով, որ թույլ էր տալիս ոչ միայն ուղարկել զեկույց այլև կառավարել դրանք ։WER-ի թարմացումների շնորհիվ այն կարող է ուղարկել զեկույցներ նույնիսկ ամենաբարդ իրավիճակներում։
Windows 7
Windows 7-ում, Ղեկավարման վահանակի «Սխալների զեկյուց» բաժինը տեղափոխվել է Windows-ի ապահովման կենտրոն բաժինը։
Գաղտնիություն
Microsoft-ը հայտարարում է, որ ուղարկված զեկույցները, որոնք գրեզանացում են մի քանի հարյուր կիլոբայթը, կարող է պարունակել անձնական տեղեկություն։ Ընկերությունը պնդում է, որ այն չի կարող օգտագործել այդպիսի տեղեկությունը անձի տեղորոշման համար ։
WER-ի հին տարբերակներում տեղեկությունները ուղարկվում են առանց կոդավորման։ Տեղեկության TLS կոդավորումը սկսվել է օգտագործվել Windows 8-ի տարբերակում ։
2013 թվական դեկտեմբերին մի անկախ լաբարատորիա հաստատեց, որ WER-ը Microsoft-ին տեղեկություն է ուղարկում համակարգին միացված յուրաքանչյուր նոր սարքի մասին ։
Համաձայն Սնոուդենի կողմից գրված փաստաթղթի, պարզ դարձավ, որ բոլոր տեղեկությունները, որոնք ուղարկվում են օգտատիրոջ կողմից, անալիզի են ենթարկվում հաքերային խմվի կողմից, խոցելիություն հայտնաբերելու համար։ Նոր zero-day հարձակումը ստեղծելու համար բավական էր միայն WER-ի կողմից ստացված տեղեկությունների շնորհիվ ։
Արտաքին հղումներ
Կատեգորիա:Վինդոուզի ծառայություններ
Մայա (Էն)
Մոնրակոլ (Maillat), կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Պերոննա կանտոնի կազմի մեջ։ Կոմունայի շրջանը Նանտուան է։
Կոմունայի կոդը INSEE՝ 01228։
Աշխարհագրություն
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաքից 70 կմ հեռավորության վրա, իսկ Բուրկ ան Բրեսից 26 կմով ։
Կլիմա
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։
Էլեկտրոփոփ
Էլեկտրոփոփ (Electropop), երաժշտական ժանր, որը միավորում է էլեկտրոնային և փոփ ժանրերի տարրերը։ Որպես կանոն, այն նկարագրվում է որպես սինթի փոփի տարբերակ՝ մեծ շեշտադրմամբ իր էլեկտրոնային հնչեղության վրա։ Այս ժանրը սկսել է ժողովրդականություն վայելել 2000-ական թվականներից ի վեր։
Ամորի I (Երուսաղեմի արքա)
Ամորի I (Ամորի Երուսաղեմցի (Amaury Ier de Jérusalem), 1136 թվական - 1174 թվական հուլիսի 11), Յաֆֆայի և Ասկալոնի կոմս, Երուսաղեմի արքա 1162 թվականից։ Ֆուլկի և Մելիսենդայի՝ Երուսաղեմի արքայի և թագուհու կրտսեր որդին, իր ավագ եղբայր Բալդուին III-ի ժառանգորդը։ Նրա իշխանության օրոք Բյուզանդիայի հետ Երուսաղեմի կապերը դառնում են ավելի ամուր, և երկու պետություններն էլ սկսում են համատեղ ներխուժումը Եգիպտոս, որն ավարտվում է անհաջողությամբ։ Մինչ այդ իսլամական պետությունների տարածքները, որոնք շրջապատում էին Երուսաղեմը, սկսում են միավորվել Նուր ալ-Դինի իշխանության տակ, ով Զանգիների ամիրայության ղեկավարն էր։ Ավելի ուշ Մերձավոր Արևելքի տարածքների մի մասը միավորվում է Սալահ ալ-Դինի դրոշի ներքո, ով ստեղծում է Այյուբյան սուլթանությունը։ Ամորին Երուսաղեմի երեք ապագա ղեկավարների հայրն էր՝ Սիբիլ, Բալդուին IV և Իզաբել։
Էլեկտրոփոփ
Վաղ 1980-ական թվականներ
1980-ական թվականների ընթացքում այնպիսի բրիտանացի արտիստներ, ինչպիսիք են Գարի Նյումանը, The Human League-ը, Soft Cell-ը, Ջոն Ֆոքսը և Visage-ը, օգնել են նոր սինթի փոփ ոճի զարգացմանը, որն ավելի շատ հենվում էր էլեկտրոնային երաժշտության վրա և ընդգծում էր սինթեզատորների հիմնական օգտագործումը, այն ժամանակ, երբ էլեկտրո ոճը առավել զարգացվել է Afrika Bambaataa-յի կողմից, ով գտնվում էր Yellow Magic Orchestra-յի և Kraftwerk-ի ազդեցության տակ, և ինքն էլ, իր հերթին, ազդել է Մադոննայի 1980-ական թվականների փոփ երաժշտական ոճի վրա ։
Մայա (Էն)
Բնակչություն
Կոմունայի բնակչությունը 2010 թվականին կազմել է 668 մարդ։
Ամորի I (Երուսաղեմի արքա)
Երիտասարդություն
Ամորին ծնվել է 1136 թվականին՝ Ֆուլկ արքայի և Մելիսենդա թագուհու ընտանիքում։ Նրա մայրը Բալդուին II-ի դուստրն էր։ 1143 թվականին Ֆուլկի մահից հետո գահը անցնում է Մելիսենդային և ամորիի ավագ եղբայր 13-ամյա Բալդուին III-ին։ Մելիսենդան իշխանությունը չի զիջում Բալդուինին, երբ նա չափահաս է դառնում և 1150 թվականին մոտ նրանց հարաբերությունները դառնում են թշնամական։ 1152 թվականին սկսվում է քաղաքացիական պատերազմ, որի արդյունքում Մելիսենդան պահպանում է Երուսաղեմը, իսկ Բալդուինը ստանում է թագավորության հյուսիսային մասը։
Էլեկտրոփոփ
21-րդ դար
2009 թվականին ԶԼՄ-ներում ի հայտ են եկել հոդվածներ, որոնք հռչակում էին տարբեր էլեկտրոփոփ աստղերի նոր դարաշրջանը, և, իրոք, նկատվում էր մի շարք էլեկտրոփոփ արտիստների ժողովրդականության աճ։ 130 երաժշտական փորձագետների հարցման ընթացքում, որն անցկացվել Է BBC-ի համար 2009 թվականին, լավագույն տասնհինգ կատարողներից 10-ը պատկանում էին էլեկտրոփոփ ժանրին ։ Լեդի Գագան խոշոր առևտրային հաջողություն է ունեցել իր 2008 թվականի «The Fame» ալբոմի շնորհիվ։ Երաժշտության հեղինակ Սայմոն Ռեյնոլդսը նշում է, որ «Այն ամենը, ինչ կապված էր Գագայի հետ, եկել է էլեկտրոքլեշից, բացառությամբ երաժշտության, որը 1980-ական թվականներից չէր» ։ Կորեական փոփ երաժշտական բեմում նույնպես տիրում է էլեկտրոփոփ ժանրը, հատկապես բոյ բենդերի և այնպիսի գըրլ բենդերի ստեղծագործության մեջ, ինչպիսիք են Super Junior, SHINee, f(x) և Girls' Generation խմբերը ։
Ամորի I (Երուսաղեմի արքա)
Երիտասարդություն
Ամորին, ով ստանում է Յաֆֆայի կառավարումը, 1151 թվականին չափահաս է դառնում և մնում է հավատարիմ Մելիսենդային։ Բալդուինի կողմից Երուսաղեմի պաշարման ընթացքում նա մոր հետ թաքնվում է Դավիթի աշտարակում։ Մելիսանդան այդ պատերազմում պարտություն է կրում, և Բալդուինը դառնում է Երուսաղեմի լիիրավ արքան։ 1153 թվականին նա գրավում է եգիպտական Ասկալոնի ամրոցը, որը միավորում է Ամորիի տարածքներին։
Վանյոն
Վանյոն (Wagnon), համայնք Ֆրանսիայի Շամպայն-Արդեն մարզի Արդեններ գավառում ։
Ամորի I (Երուսաղեմի արքա)
Երիտասարդություն
1157 թվականին Ամորին ամուսնանում է Ագնես դը Կուրտենեի հետ։ Ագնեսը Ժոսլեն II Եդեսացու դուստրն էր, ով ապրում էր Երուսաղեմում՝ 1150 թվականին Զանգիների ամիրայության կողմից Եդեսիան գրավելուց հետո։ Պատրիարք Ֆուլկը ընդիմանում էր ամուսնությանը՝ փեսացուի և հարսնացուի արյունակցական կապի հիման վրա (նրանք ունեին ընդհանուր նախապապ), և Ամորին ու Ագնեսը կարողանում են ամուսնանալ միայն պատրիարքի մահից հետո։ Նրանք ունենում են երեք երեխա՝ Սիբիլ, ապագա արքա Բալդուին IV-ը և Ալիքսը, ով մահանում է նորածին տարիքում։
Վանյոն
Բնակչությունը 2008 թվականի դրությամբ կազմում է 105 մարդ, բնակչության խտությունը` 6.87 մարդ/կմ²։ Բնակավայրը զբաղեցնում է 15.28 կմ² տարածք։
Էլեկտրոփոփ
21-րդ դար
Երգիչ Մայքլ Անգելակոսը Passion Pit-ից ասել է 2009 թվականի հարցազրույցում, որ էլեկտրոփոփ նվագելն իր մտադրությունը չէր, սակայն հանրակացարանում ապրելու սահմանափակումները դարձրել են այդ ժանրը ավելի մատչելի» ։
2009 թվականին Ջեյմս Օլդհեմը՝ A&M Records-ի արտիստների և ռեպերտուարի նախագահն ասել է, որ «Բոլոր A&R բաժիններն ասում էին մենեջերներին և իրավաբաններին․ 'Մի տվեք մեզ այլ երաժշտական խմբերի, քանի որ մենք չենք ուզում պայմանագիր կնքել նրանց հետ, նրանք չեն ուզում ձայնագրություններ վաճառել'։ Այն ամենը, ինչին մեզ միացրել են, էլեկտրոնային բնույթ է կրում» ։
Ըստ Քենեթ Ուոմաքի, երգչուհի և երգերի հեղինակ Բիլլի Այլիշը «ամրապնդել է էլեկտրոփոփի իշխող թագուհու տիտղոսը» իր «When We All Fall Asleep, Where Do We Go?» քննադատական և առևտրային հիթ ալբոմով ։
Ծանոթագրություններ
Մատենագրություն
Արտաքին հղումներ
Կատեգորիա:Փոփ երաժշտական ժանրեր Կատեգորիա:1970-ականները երաժշտությունում Կատեգորիա:1980-ականները երաժշտությունում Կատեգորիա:1990-ականները երաժշտությունում Կատեգորիա:2000-ականները երաժշտությունում Կատեգորիա:2010-ականները երաժշտությունում Կատեգորիա:Էլեկտրոնային երաժշտության ենթաոճեր
Վանյոն
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ամորի I (Երուսաղեմի արքա)
Թագադրում
Բալդուին III-ը մահանում է անզավակ, 1163 թվականի փետրվարի 10-ին, և գահը ժառանգում է Ամորին։ Սակայն ազնվականությունը և հոգևորականությունը՝ պատրիարք Ամորի դը Նելեմի գլխավորությամբ, ընդիմանում են՝ պահանջելով, որ Ամորին բաժանվի Ագնեսից։ Վիլհելմ Տյուրոսցին պնդում էր, որ նա «չպետք է լինի այնպիսի սուրբ քաղաքի թագուհի, ինչպիսին Երուսաղեմն է»։ Այնուամենայնիվ, արյունակցական ազգակցությունը բավարար պատճառ էր ազնվականության և հոգևորականության վրդովմունքի համար։ Ամորին համաձայնվում է և գահ է բարձրանում առանց կնոջ, չնայած Ագնեսը շարունակում էր պահպանել Յաֆֆայի և Ասկալոնի կոմսուհու տիտղոսը և թոշակ էր ստանում այդ տարածքների եկամուտներից։ Դրանից քիչ անց Ագնեսը ամուսնանում է Գուգո դ’Իբելինի հետ, ում հետ նշանադրված էր Ամորիի հետ ամուսնանալուց առաջ։ Եկեղեցին Ամորիի և Ագնեսի զավակներին ճանաչում է օրինական և պահպանում է նրանց տեղերը գահաժառանգման կարգում։ Իր երեխաների միջոցով, հետագա 20 տարիների ընթացքում, Ագնեսը մեծ ազդեցություն կունենա Երուսաղեմի վրա։
Ընդհարումներ իսլամադավան պետությունների հետ
Բալդուին III-ի իշխանության օրոք Եդեսիայի կոմսությունը, որը Խաչակրաց առաջին արշավանքի ժամանակ ստեղծված առաջին պետությունն էր, գրավվում է Հալեպի իշխան Իմադ ալ-Դին Զանգիի կողմից։ Վերջինս միավորում է Հալեպը, Մոսուլը և Սիրիայի հյուսիսային մասի այլ քաղաքներ ու ստեղծում Զանգիների ամիրայությունը։ Նա պատրաստվում էր վերհսկողություն սահմանել նաև Արաբական խալիֆայության նախկին մայրաքաղաք Դամասկոսի նկատմամբ։ Խաչակիրները 1148 թվականին չեն կարողանում գրավել Դամասկոսը, սակայն դա շուտով հաջողվում է Զանգիի որդի Նուր ալ-Դինին։ Երուսաղեմի թագավորությունը նույնպես կորցնում է իր ազդեցությունը հյուսիսային Սիրիայում, որտեղ Բյուզանդական կայսրությունը սահմանում է իր ավատիշխանությունը Անտիոքի նկատմամբ։ Այդ պատճառով Երուսաղեմը իր ուշադրությունը ուղղում է Եգիպտոսի վրա, որտեղ Ֆաթիմյանների դինաստիան թուլացել էր և իրենից ներկայացնում էր հեշտ որս։ Խաչակիրները ցանկանում էին գրավել Եգիպտոսը դեռևս Բալդուին I-ի ժամանակներից, ով մահանում է եգիպտական արշավանքի ժամանակ։ Երբ Բալդուին III-ը գրավում է Ասկալոնը, Եգիպտոսի նվաճման հույսերն ավելի են մեծանում։
Ներխուժում Եգիպտոս
Ամորին Եգիպտոս իր առաջին արշավանքը իրականացնում է 1163 թվականին, պնդելով, որ Ֆաթիմյանները չեն վճարել ամենամյա տուրքը, որը նրանք վճարում էին Բալդուին III-ի իշխանության օրոք։ Վեզիր Դիրհամը, ով դրանից քիչ առաջ տապալել էր վեզիր Շավարին, շարժվում է Ամորիին ընդառաջ, սակայն պարտություն է կրում Պելուզիի մոտ և ստիպված էր նահանջել դեպի Բիլբես։ Եգիպտացիները բացում են Նեղոս գետի ջրանցքները և հեղեղում են գետի դելտան` հուսալով կանգնեցնել խաչակիրների հետագա առաջխաղացումը։ Ամորին վերադառնում է Երուսաղեմ, իսկ Շավարը ուղղություն է վերցնում դեպի Նուր ալ-Դինի պալատ, ով իր գեներալ Շիրքուհին ուղարկում է կարգավորելու խալիֆի պալատում տիրող վեճը։ Դրան ի պատասխան` Դիրհամը օգնության է դիմում Ամորին, սակայն Շիրքուհը և Շավարը Կահիրե են ժամանում ավելի շուտ, և Դիրհամը սպանվում է։ Շավարը, երկյուղ կրելով, որ Շիրքուհը կգրավի իշխանությունը, աջակցության համար նույնպես դիմում է Ամորին։ Ամորին վերադառնում է Եգիպտոս 1164 թվականին և պաշարում է Շիրքուհի զորքերը Բիլբեյսում՝ արդյունքում ստիպելով նրան նահանջել Սիրիա։
Ամորին չի կարողանում ամրապնդել իր հաջողությունը Եգիպիոսում, Սիրիայում Նուր ալ-Դինի ակտիվության պատճառով։ Վերջինս Հարիմի ճակատամարտում գերեվարում է Անտիոքի դուքս Բոեմունդ III-ին և Տրիպոլիի կոմս Ռայմունդ III-ին։ Ամորին իր վրա է վերցնում Անտիոքի և Տրիպոլիի խնամակալությունը, մինչ նրանց իշխանների ազատագրումը։ 1166 թվականը համեմատաբար հանգիստ էր, ինչը Ամորիին թույլ է տալիս զբաղվել դիվանագիտությամբ։ Նա դեսպաններ է ուղարկում բյուզանդացիների մոտ՝ դաշնակիցներ փնտրելու նպատակով։
1167 թվականին Նուր ալ-Դինը Շիրքուհին հետ է ուղարկում Եգիպտոս և Ամորին հետևում է նրան, ճամբար խփելով Կահիրեի մոտ։ Շավարը նորից դաշնության մեջ է մտնում խաչակիրների հետ։ Շիրքուհը տեղակայվում է Նեղոսի հակառակ կողմում։ Անվճռական ճակատամարտից հետո Ամորին նահանջում է Կահիրե, իսկ Շիրքուհը ուղևորվում է հյուսիս, որպեսզի գրավի Ալեքսանդրիան։ Խաչակիրները, հիմնվելով պիզայական նավատորմի վրա, պաշարում են Շիրքուհի բանակը։ Հաշտության բանակցությունների արդյունքում Ալեքսանդրիան հանձնվում է Ամորիին, սակայն նա չի կարողանում մնալ քաղաքում և վերադառնում է Երուսաղեմ։
Դաշինք Բյուզանդիայի հետ
1167 թվականին վերադառնալով Երուսաղեմ Ամորին ամուսնանում է Մանուիլ I Կոմնենոս կայսեր ազգականուհու՝ Մարիա Կոմնենեի հետ։ Նրանք ունենում են մեկ դուստր՝ Իզաբելը։ Ամուսնության բանակցությունները զբաղեցնում են երկու տարի, հիմնականում այն պատճառով, որ Ամորին պնդում էր, որպեսզի Մանուիլը Անտիոքը վերադարձնի Երուսաղեմին։ Նրանից հետո, երբ Ամորին հանում է իր պահանջները, կարողանում է ամուսնանալ Մարիայի հետ Տյուրոսում՝ 1167 թվականի օգոստոսի 29-ին։ Այդ ժամանակ Բալդուին III-ի այրի Թեոդորա Կոմնենե թագուհին, իր ազգական Անդրոնիկի հետ փախչում է Դամասկոս և Աքքան, որը մինչ այդ նրա տիրույթն էր, վերադառնում է Երուսաղեմի արքայական տիրույթների մեջ։ Բացի այդ, նույն ժամանակ Վիլհելմ Տյուրոսցին առաջ է քաշվում մինչև Տյուրոսի ավագ սարկավագ և արքայից հանձնարարություն է ստանում գրելու թագավորության պատմությունը։
1171 թվականին ստեղծվում է բարոնների խորհուրդ, որի առջև հարց էր դրված այն մասին, թե արևմուտքում ում կարելի է դիմել ռազմական օգնության համար, արքան խորհուրդ է հարցնում իր վասալներից, սակայն երբ քննարկումը երկարաձգվում է, արքան հրավիրում է իր անձնական խորհուրդը, իսկ այնուհետև բարոններին հայտնում է նրանց ընդունած որոշումը՝ դեսպաններ ուղարկել Կոստանդնուպոլիս, կայսր Մանուիլի մոտ, խնդրելով աջակցություն Եգիպտոմսի գրավման հարցում, և կայսրը տալիս է իր համաձայնությունը։ Վիլհելմ Տյուրոսցին դեսպանների շարքում էր, ովքեր ուղևորվել էին Կոստանդնուպոլիս, որպեսզի ձևակերպեին պայմանագիրը։ Այդ գործողությունների հետևանքն է հանդիսանում Եգիպտոսի և Սիրիայի մուսուլմանների միջև ռազմական միության կնքումը, որը հետագայում հանգեցնում է Սալահ ալ-Դինի դրոշի ներքո նրանց միավորմանը։
Դեռևս շարունակում էր գործել Ամորիի և Շավարի միջև հաշտության պայմանագիրը, սակայն Շավարը մեղադրվում է Նուր ալ-Դինի հետ դաշինքի մեջ մտնելու փորձի համար և Ամորին զորքով ներխուժում է Եգիպտոս։ Ասպետ-հիվանդախնամները պաշտպանում են այդ ներխուժումը, այն դեպքում, երբ տաճարականները հրաժարվում են մասնակցություն ունենալ նրանում։ Հոկտեմբերին, չսպասելով բյուզանդական օգնության ժամանելուն (առավել ևս, նույնիսկ չսպասելով դեսպանների վերադառնալուն), Ամորին գրավում է Բիլբեյսը, որը տեղակայված Նեղոսի աջ ափին։ Նա հրամայում է ոչնչացնել քաղաքի ամբողջ բնակչությունը։ Ամորին շարժվում է դեպի Կահիրե, որտեղ Շավարը նրան առաջարկում է երկու միլիոն ոսկեդրամ։ Ամբողջ մեկ ամիս բանակցություններից հետո, սակայն, ոչինչ չի ստանում իրեն խոստացված գանձերից։ Այդ ընթացքում Նուր ալ-Դինը Շիրքուհին զորքով ուղարկում է Եգիպտոս։ Ամորին ստիպված է լինում նահանջել և վերադառնալ Երուսաղեմ։
Սալահ ալ-Դին
1169 թվականի հունվարին Շիրքուհը դառնում է վեզիր, սակայն մահանում է մարտին և նրան հաջորդում է նրա ազգական Սալահ ալ-Դինը։ Ամորին անհանգստանում է և Ֆրեդերիկ դը լա Ռոշին՝ Տյուրոսի արքեպիսկոպոսին, օգնության համար ուղարկում է Եվրոպայի ազնվականների և արքաների մոտ, սակայն նրանցից ոչ մի օգնություն չի ստանում։ Ավելի ուշ, նույն թվականին, ժամանում է բյուզանդական նավատորմը, իսկ հոկտեմբերին Ամորին սկսում է ևս մեկ ներխուժում Եգիպտոս և պաշարում է Դամասկոսը ծովից և ցամաքից։ Պաշարումը երկարատև էր և քրիստոնեական բանակում սով է սկսվում։ Բյուզանդացիները և խաչակիրները պաշարման ձախողման համար մեղադրում են միմյանց և շուտով հաշտություն է ստորագրվում Սալահ ալ-Դինի հետ։ Ամորին կրկին անփառունակ վերադառնում է Երուսաղեմ։
Մայա (Էն)
Տնտեսություն
2010 թվականին աշխատունակ տարիքի (15-64 տարեկան) ունեցող 442 մարդկանցից 492-ը տնտեսապես ակտիվ են եղել, 103 -ը՝ պասիվ (ակտիվության ցուցանիշը` 80,1% է, 1999 թվականին՝ 76,2%)։ 339 ակտիվ բնակիչներից աշխատել են 317-ը (181 տղամարդ, 136 կին), գործազուրկ է եղել 22 մարդ (9 տղամարդ և 13 կին)։ 103 պասիվներից 38 հոգի եղել են աշակերտ կամ ուսանող, 38-ը՝ թոշակառու, 28 պասիվ են եղել այլ պատճառներով ։
Ամորի I (Երուսաղեմի արքա)
Սալահ ալ-Դին
Այսուհետև Երուսաղեմը շրջապատված էր թշնամական տիրույթներով։ 1170 թվականին Սալահ ալ-Դինը ներխուժում է Երուսաղեմի թագավորություն և գրավում է Կարմիր ծովի ափին գտնվող Էյլաթ քաղաքը։ 1171 թվականին Սալահ ալ-Դինը հայտարարվում է Եգիպտոսի սուլթան՝ հիմնելով Այյուբյան սուլթանությունը։ Նրա վեհացումը Երուսաղեմին շունչ քաշելու ժամանակ է տալիս, քանի որ Նուր ալ-Դինը այժմ զբաղված էր հզորություն հավաքող իր վասալի սանձումով։ 1171 թվականին Ամորին այցելում է Կոստանդնուպոլիս, իսկ դեսպանները կրկին ուղարկվում են Եվրոպայի արքաների մոտ, սակայն կրկին օգնություն չի հետևում։ Հետագա մի քանի տարիների ընթացքում թավավորությունը հայտնվում է Սալահ ալ-Դինի և Նուր ալ-Դինի ճնշման տակ։ Խաչակիրների թշնամիներ են դառնում նաև ասասինները, նրանից հետո, երբ տաճարականները սպանում են նրանց մի քանի դեսպաններին։ Գոտյե դյու Մենիլի հրամանատարությամբ տամպլիերների ջոկատը կոտորում է ասասինների առաջնորդի պատվիրակներին, ովքեր պատգամավորությունից հետո վերադառնում էին Ջաբել Նոզայրի։ Ամորին տամպլիերների մագիստրից պահանջում է հանձնել հանցագործին, սակայն մագիստրը պատասխանում է մերժումով, ի պատասխան արքան գրոհում է օրդենի կոմանդորությունը Սիդոնում, գերևարում է Գոտյեի եղբորը և նրան փակում Տյուրոսի բանտում։
Ալիբարդագ
Ալիբարդագ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիրից 23-24 կմ հյուսիս-արևելք՝ Տիգրիսի Օմբարչայ վտակի ձախ ափին՝ սարահարթի վրա ։
Բնակչության մասին տեղեկություններ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ամորի I (Երուսաղեմի արքա)
Մահ
Նուր ալ-Դին մահանում է 1174 թվականին, որից հետո Ամորին սրընթացորեն պաշարում է Բանիյասը։ Հետադարձ ճանապարհին, այդպես էլ չգրավելով քաղաքը, նա հիվանդանում է դիզենտերիայով (ըստ այլ վարկածի՝ որովայնային տիֆով), որը բժիշկների ջանքերի շնորհիվ թուլանում է, սակայն Երուսաղեմում այն վերափոխվում է տենդի։ Վիլհելմ Տյուրոսցին պատմում է, որ «նրանից հետո, երբ արքան մի քանի օրվա ընթացքում տառապում էր տենդով, նա հրամայում է հունական, սիրիական և այլ ազգությունների բժիշկներին կազմել իրենց հայտնի հիվանդությունների ցանկ և համառում էր նրանում, որ նրանք իրեն տան մի քիչ թուլացնող միջոցներ»։ Սակայն ոչ նրանք, ոչ լատինական բժիշկները չեն կարողանում օգնել նրան և Ամորին մահանում է 1174 թվականի հուլիսի 11-ին։